CELEX: 32016D0420
Language: hu
Date: 2016-03-18 00:00:00
Title: A Bizottság (EU) 2016/420 végrehajtási határozata (2016. március 18.) a díjszámítási körzetekben alkalmazott 2015-ös egységdíjaknak a 391/2013/EU végrehajtási rendelet 17. cikkének való meg nem feleléséről (az értesítés a C(2016) 1592. számú dokumentummal történt) (EGT-vonatkozású szöveg)

22.3.2016   
               
               
                  HU
               
               
                  Az Európai Unió Hivatalos Lapja
               
               
                  L 75/63
               
            A BIZOTTSÁG (EU) 2016/420 VÉGREHAJTÁSI HATÁROZATA
      (2016. március 18.)
      a díjszámítási körzetekben alkalmazott 2015-ös egységdíjaknak a 391/2013/EU végrehajtási rendelet 17. cikkének való meg nem feleléséről
      
         
            (az értesítés a C(2016) 1592. számú dokumentummal történt)
         
      
      (Csak a holland, a francia és a német nyelvű szöveg hiteles)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre („léginavigációs-szolgálati rendelet”) (1) és különösen annak 16. cikke (1) bekezdésére,
      tekintettel a léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendeletre (2) és különösen annak 17. cikke (1) bekezdésének e) pontjára,
      mivel:
      
                  (1)
               
               
                  A 391/2013/EU végrehajtási rendelet a léginavigációs szolgálatokra vonatkozóan közös díjszámítási rendszert hoz létre. A közös díjszámítási rendszer alapvető szerepet tölt be az 549/2004/EK európai parlamenti és tanácsi rendelet (3) 11. cikkében és a 390/2013/EU bizottsági végrehajtási rendeletben (4) meghatározott teljesítményrendszer célkitűzéseinek megvalósításában.
               
            
                  (2)
               
               
                  A 2014/132/EU bizottsági végrehajtási határozat (5) a 2015–2019-es időszakot magában foglaló második referencia-időszakra uniós szintű teljesítménycélokat tűz ki, köztük egy, az útvonali léginavigációs szolgálatokra vonatkozó – az ilyen szolgáltatásnyújtás megállapított egységköltségeiben kifejezett – költséghatékonysági célt is.
               
            
                  (3)
               
               
                  A 391/2013/EU végrehajtási rendelet 17. cikke (1) bekezdése c) pontjának és 17. cikke (2) bekezdésének értelmében a Bizottságnak értékelnie kell a díjszámítási körzetekben alkalmazott 2015-ös egységdíjakat, amelyeket a tagállamok a teljesítménycéloknak az (EU) 2015/347 bizottsági végrehajtási határozat (6) alapján végzett felülvizsgálatát követően nyújtottak be a Bizottsághoz. Az értékelés célja megállapítani, hogy a szóban forgó egységdíjak megfelelnek-e a 390/2013/EU és a 391/2013/EU végrehajtási rendeletnek.
               
            
                  (4)
               
               
                  A Bizottság elvégezte a díjszámítási körzetekben alkalmazott egységdíjak értékelését a – 390/2013/EU bizottsági végrehajtási rendelet 3. cikke értelmében a Bizottságnak a teljesítményrendszer végrehajtásával kapcsolatos munkáját segítő – teljesítmény-felülvizsgálati szerv és az Eurocontrol Központi Útvonal-használati Díjirodájának segítségével, felhasználva a tagállamok által 2015. június 1-jéig rendelkezésére bocsátott adatokat és egyéb információkat, valamint a felülvizsgált teljesítménytervek részeként benyújtott minden releváns információt. Az értékelés figyelembe vette a Bizottság, a teljesítmény-felülvizsgálati szerv és az érintett tagállamok közötti későbbi egyeztetések nyomán a tagállamok által helyesbített egységdíjakat is. A 2015-ös egységdíjak értékelése során a Bizottság emellett figyelembe vette a teljesítmény-felülvizsgálati szervnek a második referencia-időszakra vonatkozó felülvizsgált teljesítménytervekről szóló, a Bizottsághoz 2015. október 15-én benyújtott jelentését.
               
            
                  (5)
               
               
                  A szóban forgó értékelés alapján a Bizottság a 391/2013/EU végrehajtási rendelet 17. cikke (1) bekezdése e) pontjának megfelelően úgy ítélte, hogy a Belgium, Franciaország, Németország, Luxemburg és Hollandia által benyújtott, a díjszámítási körzetekben alkalmazott 2015-ös egységdíjak nem felelnek meg a 390/2013/EU és a 391/2013/EU végrehajtási rendeletnek.
               
            
                  (6)
               
               
                  A 390/2013/EU végrehajtási rendelet 11. cikkének (1) bekezdése arról rendelkezik, hogy a tagállami felügyeleti hatóságok teljesítményterveket dolgoznak ki, amelyek az uniós szintű teljesítménycélokkal összhangban lévő célokat tartalmaznak. A 391/2013/EU végrehajtási rendelet 11. cikkének (2) bekezdése és IV. melléklete értelmében az egységdíjakat a tagállami teljesítménytervben meghatározott, megállapított útvonali költségek és előrejelzett útvonali szolgálati egységek alapján, azaz a megállapított útvonali egységköltség alapján kell kiszámítani. Amíg Belgium, Franciaország, Németország, Luxemburg és Hollandia teljesítménycéljai nem tekinthetők összhangban lévőnek az uniós szintű célokkal, addig az azok alapján kiszámolt egységdíjak sem tekinthetők összhangban lévőnek a 390/2013/EU és a 391/2013/EU végrehajtási rendelettel.
               
            
                  (7)
               
               
                  A 391/2013/EU végrehajtási rendelet 17. cikke (1) bekezdésének e) pontja értelmében az érintett tagállamokat értesíteni kell a Bizottság megállapításairól.
               
            
                  (8)
               
               
                  Tekintettel arra, hogy a második referencia-időszakra vonatkozó felülvizsgált teljesítménytervek nem kerültek elfogadásra a második referencia-időszak kezdetét megelőző év november 1-je előtt, emlékeztetni kell arra, hogy a tagállamoknak a 391/2013/EU végrehajtási rendelet 17. cikke (2) bekezdésének megfelelően az elfogadott végleges teljesítménytervek alapján szükség esetén újra kell számítaniuk a díjszámítási körzetekben alkalmazott 2015-ös egységdíjakat, és a következő évi egységdíjak kiszámításakor az ebben a határozatban megállapított egységdíjak átmeneti alkalmazásából eredő különbséget figyelembe kell venniük,
               
            ELFOGADTA EZT A HATÁROZATOT:
      1. cikk
      A mellékletben meghatározott díjszámítási körzetekben alkalmazott 2015-ös egységdíjak nem felelnek meg a 390/2013/EU és a 391/2013/EU végrehajtási rendeletnek.
      2. cikk
      Ennek a határozatnak a Belga Királyság, a Németországi Szövetségi Köztársaság, a Francia Köztársaság, a Luxemburgi Nagyhercegség és a Holland Királyság a címzettje.
      
         Kelt Brüsszelben, 2016. március 18-án.
         
            
               a Bizottság részéről
            
            Violeta BULC
            
               a Bizottság tagja
            
         
      
      
         (1)  HL L 96., 2004.3.31., 10. o.
      
      
         (2)  HL L 128., 2013.5.9., 31. o.
      
      
         (3)  Az Európai Parlament és a Tanács 2004. március 10-i 549/2004/EK rendelete az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).
      
         (4)  A Bizottság 2013. május 3-i 390/2013/EU végrehajtási rendelete a léginavigációs szolgálatok és a hálózati funkciók teljesítményrendszerének létrehozásáról (HL L 128., 2013.5.9., 1. o.).
      
         (5)  A Bizottság 2014. március 11-i 2014/132/EU végrehajtási határozata a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról (HL L 71., 2014.3.12., 20. o.).
      
         (6)  A Bizottság 2015. március 2–i (EU) 2015/347 végrehajtási határozata az 549/2004/EK rendelet értelmében benyújtott nemzeti tervekben vagy funkcionális légtérblokkokra vonatkozó tervekben foglalt bizonyos célok és a második referencia-időszakra meghatározott uniós szintű teljesítménycélok közötti összhang hiányáról és e célok felülvizsgálatára vonatkozó ajánlások meghatározásáról (HL L 60., 2015.3.4., 48. o.)
      
         MELLÉKLET
         
            A díjszámítási körzetekben alkalmazott, nem megfelelőnek értékelt 2015-ös útvonali egységdíjak
         
         
                      
                  
                  
                     Díjszámítási körzet
                  
                  
                     Benyújtott 2015. évi útvonali egységdíj nemzeti pénznemben (*) (a tagállam ISO-kódja)
                  
               
                     1
                  
                  
                     Belgium–Luxemburg
                  
                  
                     68,76
                  
               
                     2
                  
                  
                     Franciaország
                  
                  
                     69,34
                  
               
                     3
                  
                  
                     Németország
                  
                  
                     88,22
                  
               
                     4
                  
                  
                     Hollandia
                  
                  
                     66,57
                  
               
            (*)  Ezek az egységdíjak nem tartalmazzák a 391/2013/EU végrehajtási rendelet 18. cikkének (1) bekezdésében említett adminisztrációs egységdíjat, mely azon államokra alkalmazandó, amelyek részes felei az Eurocontrol útvonal-használati díjakról szóló multilaterális megállapodásának.